《顺东西门行》
明代·邝露

出西门，眺平原，羲龙敲日无回辕。拉羡门，揖握佺，挥斥八极凌风抟。

歌五子，鼓云门，流唐漂虞垂嘉言。思公子，哀王孙，叩阍谒帝招衔冤。

淑桂酒，纫兰荪。惜白驹，乐鹓鸾。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。